Návod pre používateľa Cyber-shot
Tlač
Úvodná strana > Snímanie > Nastavenie režimu snímania REC > Sweep Panorama

## Sweep Panorama

Umožňuje vytvorenie panoramatického záberu zo zložených záberov.

1. Nastavte prepínač režimov na (Sweep Panorama).

1. Pomocou tlačidiel /// (nahor/nadol/doľava/doprava) na ovládacom tlačidle zvoľte smer snímania.

1. Zarovnajte fotoaparát s koncom objektu, ktorý chcete nasnímať, a stlačte spúšť na doraz.

A: Táto časť sa nezaznamená.

1. Panorámujte fotoaparátom až na koniec sprievodcu (B) v smere indikátora zobrazeného na displeji.

Tipy pre snímanie panoramatického záberu
Panoramatický záber snímajte tak, aby fotoaparát opisoval oblúk konštantnou rýchlosťou smerom indikovaným na displeji. Objekty v pokoji sú vhodnejšie pre panoramatické zábery ako pohybujúce sa objekty.
Čo najmenší polomer.
Vertikálny smer
Horizontálny smer

- Najskôr stlačte spúšť len do polovice, aby sa zafixovalo zaostrenie, expozícia a vyváženie bielej farby. Potom stlačte spúšť na doraz a pomaly pohybujte fotoaparátom v horizontálnom alebo vertikálnom smere.

- Ak je nejaká časť s veľkou rôznorodosťou tvarov alebo scenérie sústredená pozdĺž okraja displeja, kompozícia záberu môže zlyhať. V takomto prípade nastavte kompozíciu záberu tak, aby sa daná časť nachádzala v strede záberu a potom záber nasnímajte znovu.

Snímanie 360 stupňového panoramatického záberu
Tento fotoaparát je vybavený funkciou panoramatického snímania, pomocou ktorej je možné nasnímať panoramatický záber v takmer úplnom 360-stupňovom uhle.
Panoramatický záber snímajte výberom položky MENU a nastavením položky [Panorama Image Size] na možnosť [360°]. Nasnímané panoramatické zábery možno pri prehrávaní vo fotoaparáte presne posúvať.

- Pomocou tlačidiel / na ovládacom tlačidle zvoľte smer snímania. Panoramatický záber nie je možné nasnímať vo vertikálnom smere, ak je položka [Panorama Image Size] nastavená na možnosť [360°].

- V závislosti od objektu a spôsobe jeho nasnímania nemusí zaznamenaný záber pokrývať 360 stupňov.

Poznámky

- Ak nemôžete panorámovať fotoaparátom celý objekt za daný čas, v zloženom zábere sa objaví sivá plocha. Ak k tomu dôjde, pohybujte fotoaparátom rýchlejšie, aby sa zaznamenal celý panoramatický záber.

- Tým, že dochádza k spojeniu niekoľkých záberov dohromady, spojovaná časť nebude verne zachytená.

- Ak sa celý uhol panoramatického snímania a spriahnutý uhol AE/AF značne odlišujú čo do jasu, farby a ohniska, snímanie sa nemusí podariť. V tomto prípade zmeňte spriahnutý uhol AE/AF a snímajte znovu.

- Panoramatické zábery nie je možné vytvoriť v nasledujúcich situáciách:

- Ak panorámujete fotoaparátom veľmi rýchlo alebo veľmi pomaly.

- Ak dochádza k príliš veľkému chveniu fotoaparátu.

Súvisiaca téma
Prechádzanie zobrazenými panoramatickými zábermi
Still Image Size / Panorama Image Size / Movie Size
Funkcie, ktoré nie sú v niektorých režimoch snímania REC dostupné
Položky MENU, ktoré nie sú v niektorých režimoch snímania REC dostupné
Späť na začiatok